ישנם המפרשים את היוזמה ככניעה ללחץ אמריקאי שהופעל על עיראק. בשל היעדרה של סוריה, המהווה חלק מרכזי מההיסטוריה של הלבנט או בכינויה הערבי "בלאד א-שאם", עולה חשש כי היוזמה מעודדת את ניתוקה של עיראק מאיראן, מלבנון ומסוריה ושואפת לצרף אותה לקבוצת המדינות הפרו–אמריקאיות. הצטרפות של עיראק למחנה זה עלולה לגרום לה להיאלץ לקחת חלק בסנקציות נגד סוריה ואיראן. חשש נוסף הוא כי קרבתה לארצות הברית עלולה להוביל אותה גם לנרמול יחסיה עם ישראל.
בהסתכלות רחבה על הצירים הכלכליים והגאופוליטיים המרכזיים בעולם, היוזמה מרחיקה את עיראק מההסכמי שיתוף הפעולה שיצרה משך השנים עם סין ומקרבת אותה לצד האמריקאי. בשל מיקומה האסטרטגי של עיראק כצומת המחברת בין שלוש יבשות ובשל המשאבים הרבים יש הרואים בהסכמים איתה "קלף" מרכזי במתיחות בין ארצות הברית לסין.
T.N.T. for the Brain
T.N.T. for the Brain הוא שיר שהוקלט על ידי הפרויקט המוזיקלי הגרמני אניגמה. הוא הופץ כסינגל השני ואחרון מתוך אלבום האולפן השלישי של הפרויקט המוזיקלי, "" (1996). היא הגיע בשיאו למקום ה-60 במצעד הסינגלים הבריטי והשלישי בישראל טופ-30.
רקע.
ההקדמה של "T.N.T. for the Brain" דוגמת את הרצועה "Horsell Common and the Heat Ray" מהאלבום "Jeff Wayne's Musical Version of The War of the Worlds".
ביקורת.
במגזין הבריטי "Music Week" דירגו את השיר בשלושה מתוך חמישה כוכבים, והעירו: "עוד מאותו הדבר לאניגמה עם ההצעה השנייה הזו מאלבום הזהב האחרון שלהם".
אדמירה ואקר
אדמירה ואקר מדלינג
נפלאות
נפלאות הוא עלון שבת בן עשרות עמודים המכיל סיכומים (לרוב טריים) משיעורי תורה והתוועדויות של הרב יצחק גינזבורג.
היסטורית העלון.
החל משנת תשנ"ח החל הרב איתיאל גלעדי לעבוד במוסדות גל עיני, ולתמלל את שיעוריו של הרב יצחק גינזבורג. תמלולים אלו יצאו לאור בפלטפורמות שונות - פעם תחת השם "נפלאות מתורתך", פעם תחת השם "הרכבת נוסעת", ועוד כמה וכמה גלגולים.
ואביטה.
בשנת תשע"ז התחילה עמותת גל עיני להוציא לאור מדי שבוע חוברת מרובת עמודים המכילה את שיעוריו של הרב גינזבורג, וכן מספר מדורים קבועים (בדוגמת עלון שבת). המערכת החליטה לקרוא את החוברת בשם "ואביטה" - ביטוי הלקוח מן הפסוק עליו מושתת כל העמותה: "גל עיני ואביטה נפלאות מתורתך". המדורים הנכללים בחוברת היו: א. ניגון חסידי - מלחניו (הטריים) של הרב יצחק גינזבורג; ב. זהב שלמה - ביאורים ברש"י על הפרשה, מרשימות הרב יצחק גינזבורג; ג. אור החיים - ביאור מרשימות הרב גינזבורג על אור החיים על התורה; ד. שפת אמת - ביאור מרשימות הרב גינזבורג על הספר שפת אמת על התורה; ה. טעם מצוה - ביאור על פי החסידות למצוות שונות; ו. מעין גנים - הפרשה בראי החסידות; ז. סיפור חסידי - סיפור על אחד הצדיקים של עם ישראל (לרוב על כאלו שנפטרו בְתאריך הסמוך להוצאת העלון); ח. מענות ותשובות - שו"ת עם הרב; ח. מדור לילדים - מדור ביאורי חסידות מעובדים לילדים, שנערך בידי הרב שילה אופן.
נפלאות.
בערב חג השבועות של שנת תשע"ט, החליטו בהנהלת העמותה, לשנות את שם החוברת לעלון "נפלאות". חוברת זו בנויה במבנה הדומה לחוברת ואביטה - בה מלבד השיעור המרכזי בחוברת, קיימים בדרך כלל עוד שיעור או שניים, וכן מדורים קבועים. המדורים הקבועים השתנו עם הזמן - בסיום סבבים וכדומה, מה שיצר את כך שהיום המדורים המחליפים את "זהב שלמה", "אור החיים" ו"שפת אמת" - הם: "קדושת לוי" - ביאור מרשימות הרב על הספר קדושת לוי על התורה; "מלכות ישראל" - מאמר מעובד משיעורי או ספרי הרב גינזבורג על תיקון המדינה ומלכות ישראל העתידית; ולעיתים גם "דבר השמיטה" - ביאור על פי החסידות על מצוות השמיטה. המדורים "סיפור חסידי", "מענות ותשובות" ו"המדור לילדים" - נשארו במתכונתם. בשונה מרוב העלונים, אותם מפיצים חברות שונות - חוברת זו מופצת על ידי אנשים עצמאיים ברחבי הארץ. נכון לאב תשפ"ב יש יותר מ-475 מפיצים ברחבי הארץ. עורכי העלון הם: הרב איתיאל גלעדי, הרב יוסף פלאי, בעז יעקובי ואביב מויאל (זאת מלבד חברי צוות נוספים הכותבים מדורים, ועורכים מראי מקומות).
עלונים נוספים מבית גל עיני.
אביטה-נפלאות.
החל משנת תשפ"ב החליטה המערכת להוציא מדי שבועיים גם עלון מעובד בן 8 עמודים. העלון יוצא לאור פעם בשבועיים (בקירוב), ומכיל עיבוד של שיעור (מהנפלאות) או מאמר (מהספרים) של הרב יצחק גינזבורג. מלבד השיעור קיימים בו עוד שתי מדורים: סיפור חסידי או מענה של הרב, ו"ממבט אישי" - כתיבה של אחד התלמידים. העלון מופץ בכ-40,000 עותקים ברחבי הארץ. את העלון כותב שריה ניצן; עורכים אותו הרב איתיאל גלעדי, הרב יוסף פלאי ובעז יעקובי; ולשונית הוא נערך בידי דוד הלל.
wonders.
עלון בדמות העלון נפלאות - באנגלית. העלון קצר מהעלון נפלאות, אך מכיל כ-16 עמודים מדי שבוע. העלון מופץ בעיקר בחו"ל. את העלון כותב ועורך הרב משה גנוט. בין המדורים הנמנים בגיליון: פסיכולוגיה חסידית, גימטריות, ניגון חסידי, פרשת שבוע, סיפור חסידי, ועוד.
dimensiones.
כזה הוא גם העלון dimensiones (ממדים), שיוצא לאור מדי שבוע בשפה הספרדית בדמות העלון נפלאות וwonders.
אוצר הנפש.
אוצר הנפש הוא עלון המכיל חיתוכים משיעורים של הרב גינזבורג. העלון ערוך בידי שלמה מזרחי. בעלון - המכיל שני עמודים - מספר מדורים, ביניהם: פתגם קצר, סיפור חסידי, ועוד.
עלונים נוספים ממוסדות הרב יצחק גינזבורג.
הוֹלֵךְ בַּתֹּם - הֶעָלוֹן לְיַלְדֵי יִשְׂרָאֵל.
העלון הולך בתם יוצא על ידי ישיבת תֹם ודעת בעריכת בחורי הישיבה. העלון הוא בן ארבעה עמודים, ומכיל את המדורים הבאים: דבר תורה, על פי הספר "קדושת לוי"; סיפור חסידי על אחד מצדיקי הדור שיום פטירתו יחול בשבוע שלאחר צאת העלון; סיפור בהמשכים; הסבר על אותיות לשון הקודש, על פי ספרו של הרב גינזבורג בנושא; פרק שירה - סקירה על בריה מסוימת, ידיעה מעניינת אודותיה, והסבר מהחסידות על בריה זו; בדיחה; ושאלות על הגיליון הנושאת פרסים על בסיס הגרלה חודשית.
קובץ הערות "נפלאות מתורתך".
פעם במספר חודשים מוציאה לאור ישיבת תום ודעת מקבץ חידושי תורה שנכתבו על ידי תלמידי הישיבה, רבניה ורבנים אחרים. הקובץ מכיל בדרך כלל 100–200 עמודים. מלבד חידושי התורה המופיעים בקובץ, מוצגים בו גם תווי ניגונים של בחורים מהישיבה וחסידים אחרים.
בית המדרש נשמתא.
תורת חיים.
העלון תורת חיים יוצא לאור על ידי בית המדרש נשמתא - בית המדרש של תלמידי הרב יצחק גינזבורג. העלון מכיל כתבים של ראשי המוסדות של הרב יצחק גינזבורג. בעלון נמנים המדורים הבאים: "מן המעין" - הסבר על תורה במי השילוח לפרשת השבוע, המדור נכתב בידי הרב אפרים ארנברג, ראש ישיבת תם ודעת ומחבר הספר 'בדרך הבינוני' על ספר התניא; "לגימות של אור" - המדור נכתב בידי הרב שריה ניצן, ר"מ בישיבת עוד יוסף חי; "סיפורי מעשיות" - סיפורים על צדיקים שיום פטירתם חל בסמוך לצאת העלון, המדור נכתב בידי יהושע חי שמחי; "חינוך בפרשה" - נקודות חינוכיות בפרשת השבוע, המדור נכתב בידי הרב אליהו לוי, מנהל תלמוד תורה תורת חיים; "יעלת חן" - מדור נשי על הזמן, מאת הרבנית אורה רבקה וינגורט, מנהלת בית הספר לבנות יעלת חן; "בנותנו ערבות בעדנו" - מדור נשי נוסף הנכתב בידי אחת מבנות התיכון יעלת חן; "מן הלבונה" - נקודה על פרשת השבוע הנכתבת בידי הרב גדי בן זמרה, ראש אולפנת מעלה לבונה.
חוקת אוסטריה (1849)
חוקת מרץ או חוקת האצטדיון (בגרמנית: Märzverfassung או Stadionverfassung) הייתה חוקה שהוכרזה ברחבי האימפריה האוסטרית ב-4 במרץ 1849, בעקבות אביב העמים ומהפכת 1848 בהונגריה. החוקה, בין השאר, העניקה אמנציפציה ליהודים באוסטריה.
צ'יודי
צ'יודי (באוקראינית: Чудей, ברומנית: Ciudei) הוא כפר הנמצא במחוז צ'רנוביץ שבאוקראינה.
היסטוריה.
ב-1900 נמנו בכפר 2,594 תושבים.
יהודים.
תחת שלטון האימפריה האוסטרו-הונגרית התגוררו 520 יהודים בצ'יודי, ופעלו בה ארגון ביקור חולים ותלמוד תורה. ב-1940 נסוגה ממלכת רומניה מצפון בוקובינה בראשית מלחמת העולם השנייה כדי לפנותו לטובת ברית המועצות. במהלך הנסיגה נתקל הכוח הצבאי הרומני הנסוג בפיקודו של ואלריו קארפ ביהודים שיצאו מהכפר לקבל את בואו של הצבא האדום מוקדם מדי, וברשותם הדגל האדום. קארפ הורה לחייליו להתעלל ביהודים ולרוצחם. ביולי 1941, עם פרוץ מבצע ברברוסה, חוליית חיילים של צבא רומניה ערכה טבח באוכלוסייה היהודית. ליחידות נלוו במעשי הטבח איכרים מקומיים. בטבח נספו כ-450 יהודים.
זהרשטי
זהרשטי (ברומנית: Zaharești) הוא כפר הנמצא במחוז צ'רנוביץ שבאוקראינה.
היסטוריה.
ב-1900 נמנו בכפר 999 תושבים.
יהודים.
ב-1900 התגוררו בכפר עשרה יהודים בלבד, ובין שתי מלחמות העולם התגוררה בזהרשטי משפחה יהודית אחת. ב-1940, בנסיגתה של ממלכת רומניה מצפון בוקובינה בראשית מלחמת העולם השנייה לפנותו לטובת ברית המועצות, נלקחו לזהרשטי יהודים מהסביבה על ידי יחידות מהצבא הרומני בפיקודו של ואלריו קארפ. היהודים עונו במקום, נדרשו לחפור לעצמם קברים ולבסוף נורו למוות.
טוריאטקא
טוריאטקא (באוקראינית: Турятка, ברומנית: Tureatca) הוא כפר הנמצא במחוז צ'רנוביץ שבאוקראינה.
היסטוריה.
ב-1796 נבנתה בטוריאטקא כנסייה מעץ. ב-1941 טבחו הכוחות המזוינים של רומניה ביהודים שהתגוררו בכפר.
ראיין קור
ראיין קור (באנגלית: Ryan Corr נולד ב-15 בינואר 1989) הוא שחקן קולנוע וטלוויזיה אוסטרלי.
ביוגרפיה.